Zoran Đinđić

Zoran Đinđić (teke Djindjić; kyriliski Зоран Ђинђић; * 1. awgusta 1952 w Bosanskem Šamacu, Jugosłowjańska; † 12. měrca 2003 w Běłogroźe) jo był serbiski politikaŕ Demokratiskeje strony (DS) a spisowaśel. Wón jo był mjaz 2001 a 2003 ministarski prezident Serbiskeje.

Đinđić jo studěrował filozofiju w Běłogroźe a pla Jürgena Habermasa w Frankfurśe nad Mainom. Wón jo promowěrował w Konstanzu. W lěśe 1989 jo se do Jugosłowjańskeje wrośił a źěła w Novem Saźe ako docent. 1990 jo był wón sobuzałožaŕ Demokratiskeje strony a jeje pśedsedaŕ; w lětoma 1996 a 1997 ako prědny njekomunist šołta Běłogroda.

Pó spówalenja režima Slobodana Miloševića bu w januarje 2001 ako zastupnik liberalneje opozicije k ministarskemu prezidentoju wuzwólony. Dnja 12. měrca 2003 bu w srjejźišću Běłogroda na zjawnej droze z wótšostśělca zastśělony. Njestatkarje su z krejza organizěrowaneje kriminality pśišli.

 Wótkaz 

 Wirtuelny muzej Zorana Đinđića (serbiski)

Kategorija:Muž
Kategorija:Serbiski politikaŕ
Kategorija:Serbiski spisowaśel
Kategorija:Roź. 1952
Kategorija:Wum. 2003